作者:王建
標題:求友
內容:鑒形須明鏡，療疾須良醫。若無傍人見，形疾安自知。世路薄言行，學成棄其師。每懷一飯恩，不重勸勉詞。斅學既不誠，朋友道日虧。遂作名利交，四海爭賓士。常慕正直人，生死不相離。苟能成我身，甘與僮僕隨。我言彼當信，彼道我無疑。針藥及病源，以石投深池。終朝舉善道，敬愛當行之。縱令誤所見，亦貴本相規。不求立名聲，所貴去瑕玼。各願貽子孫，永為後世資。